Saulius Petreikis

Biografija

Lietuvos Muzikos ir Teatro Akademijoje baigė klasikinio trimito studijas (2004–2010 m.), 2006–2008 m. grojo pučiamųjų orkestre „Trimitas“. Gilinasi ir į pasaulio tautų muziką, turi muzikos instrumentų iš viso pasaulio kolekciją, jos instrumentais atlieka savo kūrybos muziką.

Muzikinė veikla

Muzikuodamas atlikėjas lengvai jungia lengvabūdišką žaismingumą ir gilų nuoširdumą, spontanišką raišką ir polinkį į įvairių stilių sintezę. Saulius profesionaliai groja įvairiais pučiamaisiais instrumentais iš viso pasaulio; jam pavaldžios klasikinė, indiškos bansūri, kiniškos hulusi bei dizi, graikiškos flojera, Šiaurės bei Pietų Amerikos ir nepalietiškos fleitos, airiški bei škotiški vislai, persiški najai, armėniški dudukai bei zurnos, slovakiškos fujaros, itališkos, Pietų Amerikos bei vengriškos okarinos, australiškas didžeiridū, Karibų salų kriauklės, slovakų švilpos, lūpinės armonikėlės. Taip pat jis muzikuoja havajietiška ukulėle, afrikietiška kalimba, šekere, džiambe, praktikuoja gerklinį tuvių bei obertoninį Tibeto vienuolių giedojimą ir didelį dėmesį skiria lietuvių liaudies muzikai, – groja įvairias ragais, švilpynėmis, birbynėmis, skudučiais, lumzdeliais, Sekminių rageliais bei kanklėmis. 
Saulius Petreikis nuolat ieško naujų skambesių, eksperimentuoja ir improvizuoja, todėl iš įvairių tautybių mokytojų nuolat gauna payrimų dėl spartaus tobulėjimo. Grojimo Rytų kraštų pučiamaisiais instrumentais paslapčių jis sėmėsi pas armėnų, persų ir indų tradicinės muzikos atlikėjus: Dživaną Gasparianą, Mohammadą Rasouli, Nadapremą (Ernestą Jepifanovą), Marian Svašek.
Solo programą pristatė Danijoje, Latvijoje, Portugalijoje, Belgijoje, Lenkijoje, Vokietijoje, Kinijoje, JAV, Anglijoje, Škotijoje, Italijoje, Ukrainoje, Armėnijoje, Gruzijoje bei Liuksemburge; su kitais muzikiniais projektais grojo Suomijoje, Švedijoje, Lenkijoje, Norvegijoje, Vokietijoje, Prancūzijoje, Graikijoje, Balkanų šalyse, Olandijoje bei Rusijoje Suomijoje, Švedijoje, Lenkijoje, Norvegijoje, Vokietijoje, Prancūzijoje, Graikijoje, Balkanų šalyse, Olandijoje bei Rusijoje. Groja su grupe „Saulės Broliai“, Chris Ruebens Ensemble, Rasa Serra & World Duo, Baltijos gitarų kvartetu, M. K. Čiurlionio kvartetu, Domantu Razausku, taip pat su Lietuvos ir Lenkijos simfoniniais orkestrais kaip solistas. 2014 m. Škotijoje sukūrė grupę „Saulius Petreikis and The Unit 7 Allstars” ir išleido albumą „Lowlands”. Bendradarbiauja su įvairiais Lietuvos ir pasaulio muzikantais, šokėjais, aktoriais, režisieriais, kuria muziką spektakliams.
Saulius Petreikis yra išleidęs 6 savo kūrybos albumus
2013 m. "Pasaulio tautų muzika"
Pasaulio tautų muzika“ susipina įvairiausi žanrai – klasika, folkloras, džiazas ir netgi subtiliai pritaikoma elektronika, o naudojamų instrumentų įvairovė ir jų skambesys, patogiai įsitaisius namuose, leidžia aplankyti įvairius planetos kampelius – nuo Malio iki Lietuvos, nuo Airijos iki Tibeto. 17 kompozicijų per pastaruosius keletą metų Saulius grojo ir įrašė su skirtingais atlikėjais ir grupėmis. Tarp nuolat įvairiuose projektuose dalyvaujančio multiinstrumentininko partnerių – belgų gitaristas Chrisas Ruebensas ir jo ansamblis, elektroninės muzikos atlikėjas Ignas Juzokas, folkloro dainininkė Rasa Serra, grupė „MaLituanie“ ir grupė „Saulės broliai“.
2014 m. "Lowlands", 
Lowlands“ („Slėniai”) jungia populiariosios ir klasikinės muzikos, folkloro, džiazo bei pasaulio muzikos bruožus. Albume – aštuonios instrumentinės kompozicijos ir dvi dainos, atliekamos anglų bei lietuvių žemaičių kalbomis. Daugeliui kūrinių būdingas keltiškas skambėjimas, dailiai derantis su lietuviškais sąskambiais, praturtintas egzotiškų instrumentų tembrų. 
2016 m. "Tyka",
Šis albumas yra itin lengvas, geros nuotaikos, ramybės ir šviesos kupinas pasaulio muzikos vėjų dvelksmas. „Tyka“ – pasaulio muzika, kylanti iš lietuvių, latvių, keltų, armėnų, indų, kinų tautinių šaknų.
"Aukštumos.Žemumos.Lygumos", 
"Lietava", 
2017 m. "Dzūkija".
ir yra dalyvavęs virš 30 albumų įrašų su kitais atlikėjais.